לה ליגה

לה ליגה (בספרדית: Primera División (החטיבה הראשונה), או בשמה הרשמי La Liga EA Sports. נודעת מחוץ לספרד בשם La Liga) היא ליגת הכדורגל הבכירה בספרד, הנחשבת לאחת מליגות הכדורגל הטובות בעולם. נכון ל-2025 הליגה מדורגת במקום השני בדירוג אופ"א לאחר הפרמייר ליג האנגלית.

לה ליגה היא הליגה הבכירה בכדורגל גברים בספרד. היא מנוהלת בידי ליגת הכדורגל המקצועית הספרדית (LFP), ומתחרות בה 20 קבוצות מדי עונה. הליגה הוקמה בשנת 1929, ומאז מתנהלת מדי שנה ברציפות, למעט 1937–1939, בשל מלחמת האזרחים. בסך הכל התחרו בה מאז הקמתה 62 קבוצות, ו-9 מתוכן אף זכו באליפות. ריאל מדריד היא שיאנית האליפויות (36), וברצלונה סגניתה (28) והאלופה הראשונה (1929).

לה ליגה הייתה מדורגת במקום הראשון בדירוג אופ"א שמונה שנים ברציפות (2013–2020). בסך הכל לה ליגה הייתה במקום הראשון 23 פעמים, יותר מכל ליגה אחרת. בנוסף, המועדון המדורג ביותר בדירוג אופ"א למועדונים הגיע 22 פעמים מהלה ליגה, יותר מכל ליגה אחרת, כולל עשר מתוך 11 העונות בין 2009 ל-2019. מועדוני הלה ליגה הם שיאני הזכיות בליגת האלופות (20), הליגה האירופית (13), הסופר קאפ האירופי (15) וגביע העולם למועדונים (7), ושחקניה זכו במספר הגבוה ביותר של פרסי כדור הזהב (23), כדורגלן השנה בעולם (19) ושחקן השנה של אופ"א (11).

לה ליגה היא אחת מליגות הספורט המקצועיות הפופולריות ביותר בעולם, עם ממוצע של 26,933 צופים במשחקי ליגה בעונת 2018/2019. זהו הממוצע השמיני בגובהו מבין כל ליגות הספורט המקומיות והמקצועיות בעולם, והשלישי בגובהו מבין כל ליגות הכדורגל בעולם, אחרי הפרמייר ליג והבונדסליגה. לה ליגה היא גם ליגת הספורט השישית הכי מכניסה בעולם, לאחר ה-NFL, ה-MLB, ליגת ה-NBA, הפרמייר ליג וה-NHL.

מבנה וחוקים
בליגה משתתפות 20 קבוצות המקיימות ביניהן שני מפגשים, אחד בכל סיבוב; האחד בבית והשני בחוץ, ובסך הכל משחקות 38 משחקים בעונה סדירה. בסוף העונה שלוש הקבוצות שסיימו במקומות האחרונים (18–20) נושרות לליגת המשנה. שתי הקבוצות שסיימו ראשונות בליגת המשנה מעפילות ללה ליגה, הליגה הראשונה, יחד עם מנצחת הפלייאוף המפגיש בין הקבוצות במקומות 3–6 בליגת המשנה.

ארבע הקבוצות המאיישות את המקומות הראשונים בסוף העונה משתתפות בליגת האלופות; ארבע הראשונות מעפילות אוטומטית לשלב הבתים בליגת האלופות, הקבוצה שסיימה במקום החמישי וגם זוכת גביע המלך הספרדי מעפילות אוטומטית לשלב הבתים של הליגה האירופית ואילו הקבוצה שסיימה במקום השישי משתתפת בקונפרנס ליג משלב הפלייאוף.

במקרה שיש 2 קבוצות או יותר עם אותו ניקוד: אם הקבוצות המעורבות שיחקו את כל המשחקים ביניהן, הקבוצה שהשיגה הכי הרבה נקודות באותם משחקים תדורג ראשונה וכן הלאה. אם עדיין יש קבוצות השוות גם בזה, הדירוג ביניהן יקבע לפי הפרש השערים במשחקים ביניהן, הקבוצה בעלת ההפרש הגבוה ביותר תהיה ראשונה וכן הלאה.

אם גם בזה הן משתוות או אם עדיין לא שוחקו כל המשחקים ביניהן: הפרש השערים הכללי מכל העונה קובע, ואם גם זה שווה, מספר שערי הזכות יקבע.

אם עדיין הקבוצות שוות: הולכים לפי חוקי הפייר פליי המתבצע באמצעות נקודות חובה. אם גם אחרי חוקים אלו הן עדיין שוות יקבע משחק בין הקבוצות במגרש נייטרלי.
היסטוריה
הקמה
באפריל 1928 הציע חוסה מריה אצ'ה, אחד מהבעלים של מועדון הכדורגל "ארנה קלאב דה גטקסו", את הרעיון להקים ליגה לאומית בכדורגל. לאחר דיונים רבים על גודל הליגה והרכבה, התאחדות הכדורגל הספרדית הסכימה בסופו של דבר על עשר קבוצות שישתתפו בליגה הראשונה בשנת 1929. ברצלונה, ריאל מדריד, אתלטיק בילבאו, ריאל סוסיאדד, גטקסו וריאל אוניון נבחרו כולן כזוכות קודמות של גביע המלך. אתלטיקו מדריד, אספניול ואירופה השתתפו כסגניות בגביע המלך, וראסינג סנטנדר העפילה דרך תחרות נוקאאוט. רק שלושה מהמועדונים המייסדים, ריאל מדריד, ברצלונה ואתלטיק בילבאו, מעולם לא נשרו מהליגה הראשונה.

שנות השלושים: אתלטיק בילבאו
אף על פי שברצלונה זכתה בליגה הראשונה ב-1929 וריאל מדריד זכתה באליפויות הראשונות שלה ב-1932 וב-1933, הייתה אתלטיק בילבאו הקבוצה הדומיננטית בליגה, והיא זכתה באליפות בשנים 1930, 1931, 1934 ו-1936. בילבאו גם הייתה סגנית ב-1932 ו-1933. בשנת 1935, ריאל בטיס, שהייתה ידועה אז בשם "בטיס בלומפיה", זכתה באליפות היחידה שלה עד היום. הלה ליגה לא פעלה במהלך מלחמת האזרחים בספרד (1937-1939).

בשנת 1937, בזמן מלחמת האזרחים, קבוצות מהאזור הרפובליקני של ספרד, פרט לריאל ואתלטיקו מדריד, אף שגם הן נכללו באזור הרפובליקני, התחרו בליגה שנקראה "ליגה מדיטרנאה", בה זכתה ברצלונה. שבעים שנה מאוחר יותר, ב-28 בספטמבר 2007, ברצלונה ביקשה מההתאחדות הספרדית להכיר בזכייה ב"ליגה מדיטרנאה" כאליפות לאומית. בקשה זו באה בעקבות דרישה מההתאחדות להכיר בזכייתה של לבאנטה ב"קופה דה לה אספניה ליברה" (גביע ספרד החופשית), טורניר גביע שהתקיים בשנת 1937 באזור הרפובליקני בזמן מלחמת האזרחים, כזכייה בגביע המלך. עם זאת, ההתאחדות עדיין לא קיבלה החלטה בעניין.

שנות הארבעים: אתלטיקו מדריד, ולנסיה וברצלונה
עם חזרת הליגה לפעילות לאחר מלחמת האזרחים בספרד, אתלטיקו אוויאסיון (כיום אתלטיקו מדריד), ולנסיה וברצלונה נחשבו למועדונים החזקים ביותר. אתלטיקו השתתפה בליגה הראשונה בעונת 1939/40 כתחליף לריאל אוביידו, שהאצטדיון שלה ניזוק בזמן המלחמה. אתלטיקו זכתה באליפות הראשונה שלה באותה עונה, וגם שמרה על התואר בשנת 1941. בעוד מועדונים אחרים איבדו שחקנים עקב פציעות מהמלחמה, אתלטיקו התחזקה בעקבות מיזוג עם המועדון "אוויאסיון נסיונל". הסגל הצעיר שהיה לוולנסיה לפני המלחמה נותר בשלמותו, ובשנים שלאחר המלחמה הוביל את ולנסיה לשלוש אליפויות בשנים 1942, 1944 ו-1947. ולנסיה הייתה גם סגנית בשנים 1948 ו-1949. סביליה נהנתה גם היא מתור זהב קצר, וסיימה כסגנית ב-1940 וב-1942, לפני שזכתה באליפות היחידה שלה עד היום ב-1946. בחלקו השני של העשור, החלה ברצלונה להיות הכוח השולט כאשר זכתה באליפות בשנים 1945, 1948 ו-1949.

שנות החמישים: ריאל מדריד וברצלונה
ממוזער|הארגנטינאי אלפרדו די סטפנו היה חלק מהדומיננטויות של ריאל מדריד בשנות החמישים
אף על פי שאתלטיקו מדריד, שנודעה בשם "אתלטיקו אוויאסיון", הייתה אלופה בשנים 1950 וב-1951, תחת שיטת הקטנאצ'ו של המאמן הלניו הררה, שנות החמישים הראו את תחילת הדומיננטיות של ברצלונה וריאל מדריד. בשנות השלושים, הארבעים והחמישים היו מגבלות קפדניות על שיתוף שחקנים זרים. ברוב המקרים, יכלו להיכלל רק שלושה שחקנים זרים בהרכב, כלומר לפחות שמונה שחקנים מקומיים היו חייבים לשחק בכל משחק. במהלך שנות החמישים, כללים אלה נעקפו על ידי ריאל מדריד וברצלונה, על ידי התאזרחותם של אלפרדו די סטפנו, פרנץ פושקש, ולאסלו קובאלה. ברצלונה, בהובלת קובאלה, זכתה באליפות ב-1952 וב-1953 תחת המאמן פרדיננד דאוצ'יק. די סטפנו, פושקש ופרנסיסקו חנטו היו הגרעין של ריאל מדריד ששלטה במחצית השנייה של שנות החמישים. מדריד זכתה באליפות בפעם הראשונה כ"ריאל מדריד" בשנת 1954 (לראשונה מאז 1933) ושמרה על התואר שלה בשנת 1955. ריאל זכתה שוב בשנים 1957 ו-1958, כשרק אתלטיק בילבאו הפריעה לרצף שלה ב-1956. במהלך תקופה זו, ריאל מדריד זכתה גם ברצף של חמישה גביעי אירופה רצופים. ברצלונה, עם המאמן הלניו הררה והשחקן לואיס סוארס מירמונטס, זכתה באליפות ב-1959 וב-1960.

שנות השישים והשבעים: ריאל מדריד
בין השנים 1961 ל-1980, ריאל מדריד שלטה בליגה המקומית, וזכתה באליפות 14 פעמים, למרות זאת, זכתה ריאל מדריד רק פעם אחת בכל התקופה הזאת בגביע אירופה לאלופות ב-1966, בניגוד גמור לזכייתה חמש פעמים רצופות בגביע אירופה החל מהגמר הראשון ב-1956.

14 האליפויות בתקופה זו כללו רצף של חמש אליפויות בין 1961 ל-1965 ושני רצפים של שלוש אליפויות רצופות (1967-1969 ו-1978-1980). במהלך תקופה זו, רק אתלטיקו מדריד התבלטה מלבד ריאל מדריד, והיא זכתה בארבע אליפויות בשנים 1966, 1970, 1973, ו-1977 וסיימה במקום השני בשנים 1961, 1963 ו-1965. מהמועדונים האחרים, רק ולנסיה תחת אלפרדו די סטפנו בשנת 1971 וברצלונה בהובלת יוהאן קרויף בשנת 1974, הצליחו להתגבר על הדומיננטיות של ריאל מדריד.

שנות השמונים: המועדונים הבאסקים וריאל מדריד
הרצף של ריאל מדריד הסתיים בשנת 1981 כאשר ריאל סוסיאדד זכתה באליפות הראשונה שלה אי פעם, וגם שמרה על התואר בשנה לאחר מכן, 1982. אחריה זכתה גם אתלטיק בילבאו בשתי אליפויות רצופות בשנים 1983 ו-1984. המאמן טרי ונבלס הוביל את ברצלונה לאליפות אחת בשנת 1985, לפני שריאל מדריד זכתה שוב בעוד חמש פעמים רצופות (1986-1990) עם קבוצה בהדרכת לאו ביינהאקר שכללה את הוגו סאנצ'ס ואת חמישיית העיט האגדית - אמיליו בוטרגניו, מנולו סאנצ'יס, רפאל מרטין ואסקס, מיצ'ל ומיגל פרדסה.

שנות התשעים: ברצלונה
יוהאן קרויף חזר לברצלונה כמאמן בשנת 1988 והרכיב קבוצה שזכתה לכינוי "דרים טים" (נבחרת החלומות) ואשר כללה שחקנים כפפ גווארדיולה, חוסה מריה באקרו, צ'יקי בגיריסטיין, יון אנדוני גויקוצ'אה, רונאלד קומאן, מיכאל לאודרופ, רומאריו וחריסטו סטויצ'קוב. קרויף אימן את הקבוצה בשיטת הטוטאל פוטבול ההולנדי, ואמנם הקבוצה זכתה בארבע אליפויות רצופות בין 1991 ל-1994 וזכתה גם בגביע אירופה ב-1992. ב-1994 לאודרופ עבר ליריבה ריאל מדריד, ועזר לה לסיים את הרצף של ברצלונה ולזכות באליפות ב-1995. אתלטיקו מדריד זכתה באליפות התשיעית שלה ב-1996, לפני שריאל מדריד זכתה בעוד אליפות בשנת 1997. לאחר ההצלחה של קרויף, הולנדי אחר - מאמן אייאקס לואי ואן חאל - הגיע לקאמפ נואו, ועם הכישרונות לואיש פיגו, לואיס אנריקה וריבאלדו, ברצלונה זכתה שוב באליפות בשנים 1998 ו-1999.

2000-2020: ברצלונה ועלייתו של הכדורגל הספרדי
במאה ה-21 המשיכה ברצלונה בהצלחתה בלה ליגה, ויצרה הגמוניה שלא נראתה מאז ריאל מדריד של שנות השישים והשבעים. בסך הכל זכתה ברצלונה בעשר אליפויות בין השנים 2005 ל-2019, כולל שני טרבלים וארבעה דאבלים מקומיים.

בתחילת המאה, זכו גם קבוצות חדשות באליפות. בשנת 2000, תחת אימונו של חאבייר אירורטה, הפכה דפורטיבו לה קורוניה לקבוצה התשיעית שזוכה באליפות ספרד. בין השנים 2000 ו-2004 סיימה דפורטיבו בשלושת המקומות הראשונים חמש פעמים ברציפות, נתון טוב יותר מאשר ריאל מדריד או ברצלונה. ולנסיה גם היא הייתה קבוצה חזקה בתחילת שנות האלפיים, ותחת אימונו של הקטור קופר היא סיימה פעמיים רצופות כסגנית בליגת האלופות בשנים 2000 ו-2001. יורשו, רפא בניטז, הוביל את המועדון לזכייה באליפות בשנת 2002 וזכייה בדאבל, אליפות וגביע אופ"א בשנת 2004. בעונת 2004/2005 ברצלונה המתחדשת, בהובלת רונאלדיניו, זכתה בתואר הראשון שלה במאה החדשה, ובנוסף דאבל של ליגה וליגת האלופות בעונת 2005/2006. ריאל מדריד זכתה בשתי אליפויות נוספות ב-2001 וב-2003 וגם זכתה בליגת האלופות בשנת 2000 ו-2002. עם שחקנים ברמה עולמית כמו ראול גונזלס, רוד ואן ניסטלרוי וגונסאלו היגוואין, ריאל מדריד זכתה באליפות פעמיים רצופות בעונות 2006/2007 ו-2007/2008. ברצלונה זכתה בתואר הראשון שלה במאה ה-21 ב-2005 תחת המאמן פרנק רייקארד ובהובלתם של שחקנים כרונאלדיניו וסמואל אטו. ברצלונה שמרה על התואר גם בשנת 2006 וגם זכתה באותה עונה בליגת האלופות. תחת פפ גווארדיולה, ובהובלתם של שחקני בית כליונל מסי, צ'אבי, אנדרס אינייסטה, קרלס פויול, ג'רארד פיקה וסרחיו בוסקטס ושחקני רכש כתיירי הנרי ואטו, זכתה ברצלונה באליפות בעונת 2008/2009 והוסיפה לכך זכיות בליגת האלופות ובגביע המלך ובכך השלימה טרבל ראשון מסוגו בכדורגל הספרדי. ברצלונה זכתה באליפות גם בעונות 2009/2010 ו-2010/2011 ובכך השלימה שלוש אליפויות רצופות.ממוזער|משחק בין דפורטיבו לה קורוניה וברצלונה בעונת 2016/2017|246x246 פיקסלים

בעונת 2011/2012, ריאל מדריד זכתה באליפות בפעם ה-32 תחת המאמן ז'וזה מוריניו ושברה מספר שיאי ליגה: כמות הנקודות בעונה (100), כמות שערים בעונה (121), כמות ניצחונות בעונה (32) וכמות ניצחונות חוץ בעונה (16). בסוף עונה זו עזב גוארדיולה את ברצלונה לאחר ארבע עונות ו-14 תארים. בעונת 2012/2013 זכתה ברצלונה שוב באליפות תחת אימונו של טיטו וילאנובה שגם השווה את שיא 100 הנקודות שקבעה ריאל מדריד בעונה הקודמת. אתלטיקו מדריד זכתה באליפות בעונת 2013/2014, שהייתה הראשונה שלה אחרי 18 שנים, והפעם הראשונה לאחר עשר שנים שריאל מדריד או ברצלונה לא זכו באליפות. ברצלונה של לואיס אנריקה זכתה בעונת 2014/2015 (כמו גם בליגת האלופות ובגביע המלך, כשהיא משלימה טרבל שני, לראשונה בהיסטוריה של הכדורגל) ושמרה על התואר בעונת 2015/2016, אליפות שישית בשמונה עונות. בעונת 2016/2017 ריאל מדריד זכתה באליפות לאחר 5 שנים, תחת אימונו של זינדין זידאן, שגם הוביל אותה לשלוש זכיות רצופות בליגת האלופות (2016–2018). בעונת 2017/2018 ברצלונה זכתה בליגה והשיגה הישג מרשים של הפסד אחד בלבד בכל העונה. בעונת 2018/2019 ברצלונה זכתה פעם נוספת בליגה, כשבאותה עונה ליונל מסי השווה את שיא הזכיות בתואר הפיצ'יצ'י שהיה שייך לטלמו זארה עם 6 זכיות. בעונת 2019/2020 זכתה ריאל מדריד באליפות, בעונה שהופרעה קשות ממגפת הקורונה. הייתה זו הפעם הראשונה מאז 2008 בה ברצלונה אינה זוכה פעמיים ברצף. בסך הכל זכתה ברצלונה ב-10 אליפויות במאה ה-20 (ב-15 עונות בלבד) וריאל מדריד זכתה ב-7.

עידן זה היה תור הזהב של הכדורגל הספרדי. כאשר קבוצות הלה ליגה זכו בעשרה גביעי ליגת האלופות (מתוכם חמש זכיות ברציפות) ואחד עשר גביעי הליגה האירופית. הלה ליגה הייתה מדורגת במקום הראשון במשך 16 עונות במאה ה-21 (2000-2007, 2013-2020), ושחקניה זכו 15 פעמים מתוך 20 בכדור הזהב (וברציפות מאז 2009). בתקופה זו שיחקו בליגה יחד למעלה מעשור שניים מהשחקנים הטובים ביותר בעולם, ליונל מסי וכריסטיאנו רונאלדו, ושחקנים אחרים כמו רונאלדיניו, רונאלדו, זינדין זידאן, ריבאלדו, ניימאר, איקר קסיאס, תיירי הנרי, סרחיו ראמוס, צ'אבי, אנדרס אינייסטה, לואיש פיגו, לואיס סוארס ועוד. כמו כן, זכתה נבחרת ספרד, שהורכבה בעיקר משחקניה של ברצלונה וריאל מדריד, ביורו 2008, מונדיאל 2010 ויורו 2012, והשלימה זכייה בשלושה טורנירים גדולים בתוך ארבע שנים והייתה הראשונה לעשות זאת.

 2020-הווה 

אתלטיקו מדריד זכתה באליפות עונת 2020/2021 וריאל מדריד סיימה שנייה. הייתה זו הפעם הראשונה מאז 2008 בה ברצלונה אינה זוכה באליפות פעמיים ברציפות, והפעם הראשונה מאז שהיא אינה מסיימת בשני המקומות הראשונים. בעונת 2021/2022 זכתה ריאל מדריד באליפות, ובעונת 2022/2023 זכתה ברצלונה. בעונת 2023/2024 זכתה שוב ריאל מדריד ובעונת 2024/2025 חזרה ברצלונה וזכתה פעם נוספת באליפות ה-28 בתולדותיה.
עונת 2025/2026

בעונת 2025/2026 משתתפות בליגה הקבוצות:
 מועדון עיר חבלמקום בטבלה בעונת 2024/2025 אצטדיון מושבים עונה ראשונהבליגה הבכירה ראשית התקופה הנוכחיתבליגה הבכירה אוססונה פמפלונה 9 אל סדאר 23,576 1935/1936 2019/2020 אלאבס ויטוריה 15 אצטדיון מנדיסורוצה 19,8401930/1931 2023/2024אלצ'האלש ולנסיה2 (בליגה הספרדית השנייה)מנואל מרטינס ולרו33,7321959/19602025/2026 אספניול ברצלונה 14 אצטדיון RCDE 40,000 1929 2024/2025 אתלטיק בילבאו בילבאו 4 סן ממס53,289 1929 1929 אתלטיקו מדריד מדריד  מדריד3 אצטדיון מטרופוליטנו 68,456 1929 2002/2003 ברצלונה ברצלונה 1 קאמפ נואו 105,367 1929 1929 ויאריאל ויאריאל  ולנסיה5 לה סרמיקה 23,500 1998/1999 2013/2014 ולנסיה ולנסיה  ולנסיה12 מסטאייה 48,600 1931/1932 1987/1988ז'ירונהז'ירונה16אצטדיון מונטיליבי11,2002017/20182022/2023 חטאפה חטאפה  מדריד13 קולוסיאום אלפונסו פרס 17,000 2004/2005 2017/2018לבאנטהולנסיה ולנסיה1 (בליגה הספרדית השנייה)סיוטאט דה ולנסיה26,3541963/19642025/2026מיורקהפלמה דה מיורקה10אצטדיון סון מוש23,1421960/19612021/2022 סביליה סביליה 17 רמון סאנצ'ס פיחואן 43,883 1934/1935 2001/2002 סלטה ויגו ויגו 7 באלאידוס 29,000 1939/1940 2012/2013 ריאל בטיס סביליה 6 אצטדיון לה קרטוחה 60,721 1932/1933 2015/2016 ראיו ואייקאנו מדריד  מדריד8 אצטדיון ואיקאס 14,708 1977/1978 2021/2022ריאל אוביידואוביידו3 (בליגה הספרדית השנייה)אצטדיון קרלוס טרטיירה30,5001933/19342025/2026 ריאל מדריד מדריד  מדריד2 סנטיאגו ברנבאו 84,000 1929 1929 ריאל סוסיאדד סן סבסטיאן 11 אנואטה 39,500 1929 2010/2011* אתלטיק בילבאו, ברצלונה וריאל מדריד שיחקו בליגה הראשונה מאז הקמתה ב-1929 ולא ירדו מעולם לליגה השנייה.
** העונה הראשונה שוחקה בשנת 1929 בלבד, החל מה-10 בפברואר ועד ל-23 ביוני.

מועדונים מהלה ליגה באירופה
ממוזער|ריאל מדריד נגד בורוסיה דורטמונד בליגת האלופות בשנת 2013|251x251 פיקסלים
בשנת 2022 דורגה הלה ליגה במקום השני בדירוג הליגות של אופ"א, מתחת הפרמייר ליג האנגלית ומעל הסרייה א' שבמקום השלישי. הדירוג מבוסס על הופעתן של קבוצות מאותה ליגה בתחרויות באירופה על פני תקופה של חמש שנים.

ריאל מדריד, ברצלונה וולנסיה הן חלק מעשר קבוצות הכדורגל המצליחות ביותר בכדורגל האירופאי מבחינת גביעים אירופיים. שלוש הקבוצות הללו, יחד עם סביליה ואתלטיקו מדריד, הן חמש קבוצות מהמצליחות ביותר בתולדות התחרויות האירופאיות; חמש הקבוצות הללו הן הקבוצות הספרדיות היחידות שזכו בחמישה או יותר גביעים בינלאומיים. דפורטיבו לה קורוניה היא הקבוצה הספרדית החמישית עם הכי הרבה הופעות בליגת האלופות - אחרי ריאל מדריד, ברצלונה, ולנסיה ואתלטיקו מדריד - עם חמש הופעות בליגת האלופות ברצף, כולל הגעה עד חצי הגמר בעונת 2003/04.

בעונת 2005/06, ברצלונה זכתה בליגת האלופות וסביליה זכתה בגביע אופ"א, בכך לה ליגה הפכה לליגה הראשונה שרשמה דאבל אירופי מאז 1997 (אז זכו בורוסיה דורטמונד ושאלקה 04 מגרמניה, בליגת האלופות ובגביע אופ"א בהתאמה). ב-עונת 2015/2016, הלה ליגה הפכה לליגה הראשונה ששלחה חמש נציגות לשלב הבתים של ליגת האלופות (ריאל מדריד, ברצלונה, אתלטיקו מדריד, סביליה וולנסיה).

הלה ליגה היא הליגה עם מספר הזכיות הגבוה ביותר בגביעי אירופה (ליגת האלופות, הליגה האירופית והקונפרנס ליג) עם 34 זכיות בסך הכל.

אלופות הליגה לפי עונה
 קבוצה המסומנת בכתב מודגש זכתה בגביע המלך באותה העונה והשלימה דאבל מקומי.

 עונה אלופה סגנית 1929  ברצלונהריאל מדריד 1929/1930  אתלטיק בילבאוברצלונה 1930/1931  אתלטיק בילבאוראסינג סנטנדר 1931/1932  ריאל מדרידאתלטיק בילבאו 1932/1933  ריאל מדרידאתלטיק בילבאו 1933/1934  אתלטיק בילבאוריאל מדריד 1934/1935  ריאל בטיסריאל מדריד 1935/1936  אתלטיק בילבאוריאל מדריד 1937 - 1939  אין1 1939/1940  אתלטיקו אביאסיוןסביליה 1940/1941  אתלטיקו אביאסיוןאתלטיק בילבאו 1941/1942  ולנסיהריאל מדריד 1942/1943  אתלטיק בילבאוסביליה 1943/1944  ולנסיהאתלטיקו אביאסיון 1944/1945  ברצלונהריאל מדריד 1945/1946  סביליהברצלונה 1946/1947  ולנסיהאתלטיק בילבאו 1947/1948  ברצלונהולנסיה 1948/1949  ברצלונהולנסיה 1949/1950  אתלטיקו מדרידדפורטיבו לה קורוניה 1950/1951  אתלטיקו מדרידסביליה 1951/1952  ברצלונהאתלטיק בילבאו 1952/1953  ברצלונהולנסיה 1953/1954  ריאל מדרידברצלונה 1954/1955  ריאל מדרידברצלונה 1955/1956  אתלטיק בילבאוברצלונה 1956/1957  ריאל מדרידסביליה 1957/1958  ריאל מדרידאתלטיקו מדריד 1958/1959  ברצלונהריאל מדריד 1959/1960  ברצלונהריאל מדריד 1960/1961  ריאל מדרידאתלטיקו מדריד1961/1962ריאל מדרידברצלונה עונה אלופה סגנית 1962/1963  ריאל מדרידאתלטיקו מדריד 1963/1964  ריאל מדרידברצלונה 1964/1965  ריאל מדרידאתלטיקו מדריד 1965/1966  אתלטיקו מדרידריאל מדריד 1966/1967  ריאל מדרידברצלונה 1967/1968  ריאל מדרידברצלונה 1968/1969  ריאל מדרידלאס פאלמאס 1969/1970  אתלטיקו מדרידאתלטיק בילבאו 1970/1971  ולנסיהברצלונה 1971/1972  ריאל מדרידולנסיה 1972/1973  אתלטיקו מדרידברצלונה 1973/1974  ברצלונהאתלטיקו מדריד 1974/1975  ריאל מדרידריאל סרגוסה 1975/1976  ריאל מדרידברצלונה 1976/1977  אתלטיקו מדרידברצלונה 1977/1978  ריאל מדרידברצלונה 1978/1979  ריאל מדרידספורטינג חיחון 1979/1980  ריאל מדרידריאל סוסיאדד 1980/1981  ריאל סוסיאדדריאל מדריד 1981/1982  ריאל סוסיאדדברצלונה 1982/1983  אתלטיק בילבאוריאל מדריד 1983/1984  אתלטיק בילבאוריאל מדריד 1984/1985  ברצלונהאתלטיקו מדריד 1985/1986  ריאל מדרידברצלונה 1986/1987  ריאל מדרידברצלונה 1987/1988  ריאל מדרידריאל סוסיאדד 1988/1989  ריאל מדרידברצלונה 1989/1990  ריאל מדרידולנסיה 1990/1991  ברצלונהאתלטיקו מדריד1991/1992ברצלונהריאל מדריד1992/1993ברצלונהריאל מדריד1993/1994ברצלונהדפורטיבו לה קורוניה1994/1995ריאל מדרידדפורטיבו לה קורוניה עונה אלופה סגנית 1995/1996  אתלטיקו מדרידולנסיה 1996/1997  ריאל מדרידברצלונה 1997/1998  ברצלונהאתלטיק בילבאו 1998/1999  ברצלונהריאל מדריד 1999/2000  דפורטיבו לה קורוניהברצלונה 2000/2001  ריאל מדרידדפורטיבו לה קורוניה 2001/2002  ולנסיהדפורטיבו לה קורוניה 2002/2003  ריאל מדרידריאל סוסיאדד 2003/2004  ולנסיהברצלונה 2004/2005  ברצלונהריאל מדריד 2005/2006  ברצלונהריאל מדריד 2006/2007  ריאל מדרידברצלונה 2007/2008  ריאל מדרידויאריאל 2008/2009  ברצלונהריאל מדריד 2009/2010  ברצלונהריאל מדריד 2010/2011  ברצלונהריאל מדריד 2011/2012  ריאל מדרידברצלונה 2012/2013  ברצלונהריאל מדריד 2013/2014  אתלטיקו מדרידברצלונה 2014/2015  ברצלונהריאל מדריד 2015/2016  ברצלונהריאל מדריד 2016/2017  ריאל מדרידברצלונה 2017/2018  ברצלונהאתלטיקו מדריד 2018/2019  ברצלונהאתלטיקו מדריד 2019/2020  ריאל מדרידברצלונה 2020/2021  אתלטיקו מדרידריאל מדריד 2021/2022  ריאל מדרידברצלונה 2022/2023  ברצלונהריאל מדריד2023/2024ריאל מדרידברצלונה 2024/2025 ברצלונהריאל מדריד 2025/2026 
 - לא הוכתרה אלופה מכיוון שהליגה בוטלה עקב מלחמת האזרחים בספרד.

דירוג אלופות הליגה
מועדוןזכיותסגנויותעונות זכייהריאל מדריד36241931/32, 1932/33, 1953/54, 1954/55, 1956/57, 1957/58, 1960/61, 1961/62, 1962/63, 1963/64, 1964/65, 1966/67, 1967/68, 1968/69, 1971/72, 1974/75, 1975/76, 1977/78, 1978/79, 1979/80, 1985/86, 1986/87, 1987/88, 1988/89, 1989/90, 1994/95, 1996/97, 2000/01, 2002/03, 2006/07, 2007/08, 2011/12, 2016/17, 2019/20, 2021/2022, 2023/2024ברצלונה28261929, 1944/45, 1947/48, 1948/49, 1951/52, 1952/53, 1958/59, 1959/60, 1973/74, 1984/85, 1990/91, 1991/92, 1992/93, 1993/94, 1997/98, 1998/99, 2004/05, 2005/06, 2008/09, 2009/10, 2010/11, 2012/13, 2014/15, 2015/16, 2017/2018, 2018/19, 2022/23, 2024/2025אתלטיקו מדריד (אביאסיון)11101939/40, 1940/41, 1949/50, 1950/51, 1965/66, 1969/70, 1972/73, 1976/77, 1995/96, 2013/14, 2020/21אתלטיק בילבאו871929/30, 1930/31, 1933/34, 1935/36, 1942/43, 1955/56, 1982/83, 1983/84ולנסיה661941/42, 1943/44, 1946/47, 1970/71, 2001/02, 2003/04ריאל סוסיאדד231980/81, 1981/82דפורטיבו לה קורוניה151999/2000סביליה141945/46ריאל בטיס101934/35

זכיות לפי ערים
 עיר אליפויות מועדונים מדריד <center>47 ריאל מדריד (36), אתלטיקו מדריד (11) ברצלונה <center>28 ברצלונה (28) בילבאו <center>8 אתלטיק בילבאו (8) ולנסיה <center>6 ולנסיה (6) סן סבסטיאן <center>2 ריאל סוסיאדד (2) סביליה <center>2 ריאל בטיס (1), סביליה (1) לה קורוניה <center>1 דפורטיבו לה קורוניה (1)

זכיות לפי קהילות אוטונומיות
 קהילה אוטונומית אליפויות מועדונים מדריד <center>47 ריאל מדריד (36), אתלטיקו מדריד (11) קטלוניה <center>28 ברצלונה (28) חבל הבסקים <center>10 אתלטיק בילבאו (8), ריאל סוסיאדד (2) ולנסיה <center>6 ולנסיה (6) אנדלוסיה <center>2 ריאל בטיס (1), סביליה (1) גליסיה <center>1 דפורטיבו לה קורוניה (1)

זוכי פרס כדור הזהב
להלן רשימה של כדורגלנים אשר זכו בפרס כדור הזהב, על שני גלגוליו, בעודם משחקים בקבוצה מן הלה ליגה. בסך הכול זכו 12 שחקנים ב-23 שנים שונות ומשתי קבוצות בלבד.
1957   אלפרדו די סטפנו (ריאל מדריד)
1958  רמון קופה (ריאל מדריד)
1959   אלפרדו די סטפנו (ריאל מדריד)
1960  לואיס סוארס מירמונטס (ברצלונה)
1973  יוהאן קרויף (ברצלונה)
1974  יוהאן קרויף (ברצלונה)
1994  חריסטו סטויצ'קוב (ברצלונה)
1999  ריבאלדו (ברצלונה)
2000  לואיש פיגו (ריאל מדריד)
2002  רונאלדו (ריאל מדריד)
2005  רונאלדיניו (ברצלונה)
2006  פאביו קנבארו (ריאל מדריד)2009  ליונל מסי (ברצלונה)
2010  ליונל מסי (ברצלונה)
2011  ליונל מסי (ברצלונה)
2012  ליונל מסי (ברצלונה)
2013  כריסטיאנו רונאלדו (ריאל מדריד)
2014  כריסטיאנו רונאלדו (ריאל מדריד)
2015  ליונל מסי (ברצלונה)
2016  כריסטיאנו רונאלדו (ריאל מדריד)
2017  כריסטיאנו רונאלדו (ריאל מדריד)
2018  לוקה מודריץ' (ריאל מדריד)
2019  ליונל מסי (ברצלונה)
2022  כרים בנזמה (ריאל מדריד)

מלכי השערים
העיתון "מארקה" מעניק את "פרס הפיצ'יצ'י" לשחקן שהבקיע את מרב השערים בעונה בלה ליגה. הפרס קרוי על שם כינויו של שחקנה של אתלטיק בילבאו בתחילת המאה ה-20, רפאל מורנו ארנסדי.

להלן רשימת הזוכים לפי עונה:
 מסומן בכתב מודגש - שיאן השערים לעונה

עונהשחקןמועדוןשערים 1929  פרנסיסקו ביאנזובס  ריאל סוסיאדד  17 1929/1930  גיירמו גורוסטיסה  אתלטיק בילבאו  20 1930/1931  אגוסטין סאוטו ארנה  אתלטיק בילבאו  27 1931/1932  גיירמו גורוסטיסה  אתלטיק בילבאו  12 1932/1933  מנואל אוליברס  ריאל מדריד  16 1933/1934  איסידרו לאנגרה  ריאל אוביידו  27 1934/1935  איסידרו לאנגרה  ריאל אוביידו  26 1935/1936  איסידרו לאנגרה  ריאל אוביידו  27 1939/1940  ויקטור אונמונו  אתלטיק בילבאו  26 1940/1941  פרודן  אתלטיקו מדריד  33 1941/1942  אדמונדו סוארס  ולנסיה  27 1942/1943  מריאנו מרטין  ברצלונה  32 1943/1944  אדמונדו סוארס  ולנסיה  27 1944/1945  תלמו סארה  אתלטיק בילבאו  19 1945/1946  תלמו סארה  אתלטיק בילבאו  24 1946/1947  תלמו סארה  אתלטיק בילבאו  34 1947/1948  פהיניו  סלטה ויגו  23 1948/1949  ססאר רודריגס אלברס  ברצלונה  28 1949/1950  תלמו סארה  אתלטיק בילבאו  25 1950/1951  תלמו סארה  אתלטיק בילבאו  38 1951/1952  פהיניו  ריאל מדריד  28 1952/1953  תלמו סארה  אתלטיק בילבאו  24 1953/1954  אלפרדו די סטפנו  ריאל מדריד  27 1954/1955  חואן ארסה  סביליה  28 1955/1956  אלפרדו די סטפנו  ריאל מדריד  24 1956/1957  אלפרדו די סטפנו  ריאל מדריד  311957/1958  מנואל בדנס  ריאל ואיאדוליד  19  אלפרדו די סטפנו  ריאל מדריד  19  ריקרדו אלוס  ולנסיה  19 1958/1959  אלפרדו די סטפנו  ריאל מדריד  23 1959/1960 פרנץ פושקש  ריאל מדריד  26 1960/1961  פרנץ פושקש  ריאל מדריד  27 1961/1962  חואן סמינריו  ריאל סרגוסה  251962/1963 פרנץ פושקשריאל מדריד261963/1964 פרנץ פושקשריאל מדריד20עונהשחקןמועדוןשערים1964/1965 קאייטנו רהברצלונה251965/1966 ואוה IIאלצ'ה191966/1967 ולדו מצ'דוולנסיה241967/1968 פידל אוריארטהאתלטיק בילבאו221968/1969 אמנסיו אמארוריאל מדריד14  חוסה אאולוחיו גארטה אתלטיקו מדריד 141969/1970  אמנסיו אמארו ריאל מדריד 16  לואיס אראגונס אתלטיקו מדריד 16  חוסה אאולוחיו גארטה אתלטיקו מדריד 16 1970/1971  חוסה אאולוחיו גארטה אתלטיקו מדריד 17  קרלס רשאק ברצלונה 17 1971/1972  אנריקה פורטה גרנדה 20 1972/1973  מריאנין ריאל אוביידו 19 1973/1974  קיני ספורטינג חיחון 20 1974/1975  קרלוס רואיס הררו אתלטיק בילבאו 19 1975/1976  קיני ספורטינג חיחון 18 1976/1977  מריו קמפס ולנסיה 24 1977/1978  מריו קמפס ולנסיה 28 1978/1979  הנס קרנקל ברצלונה 29 1979/1980  קיני ספורטינג חיחון 24 1980/1981  קיני ברצלונה 20 1981/1982  קיני ברצלונה 26 1982/1983  פולי רינקון ריאל בטיס 20 1983/1984  חורחה דה סילבה ריאל ואיאדוליד 17  חואניטו ריאל מדריד 17 1984/1985  הוגו סאנצ'ס אתלטיקו מדריד 19 1985/1986  הוגו סאנצ'סריאל מדריד 22 1986/1987  הוגו סאנצ'ס ריאל מדריד 34 1987/1988  הוגו סאנצ'ס ריאל מדריד 29 1988/1989  בלטזר אתלטיקו מדריד 35 1989/1990  הוגו סאנצ'ס ריאל מדריד 381990/1991 אמיליו בוטרגניוריאל מדריד191991/1992 מנולואתלטיקו מדריד27עונהשחקןמועדוןשערים 1992/1993  בבטו  דפורטיבו לה קורוניה  29 1993/1994  רומאריו  ברצלונה  30 1994/1995  איבן סמוראנו  ריאל מדריד  28 1995/1996  חואן אנטוניו פיצי  טנריפה  31 1996/1997  רונאלדו  ברצלונה  34 1997/1998  כריסטיאן ויירי  אתלטיקו מדריד  24 1998/1999  ראול  ריאל מדריד  25 1999/2000  סלבה בייסטה ראסינג סנטנדר  27 2000/2001  ראול  ריאל מדריד  24 2001/2002  דייגו טריסטן  דפורטיבו לה קורוניה  21 2002/2003  רוי מקאיי דפורטיבו לה קורוניה  29 2003/2004  רונאלדו  ריאל מדריד  24 2004/2005  דייגו פורלאן  ויאריאל  25 2005/2006  סמואל אטו  ברצלונה  26 2006/2007  רוד ואן ניסטלרוי  ריאל מדריד  25 2007/2008  דניאל גוויסה  מיורקה  27 2008/2009  דייגו פורלאן  אתלטיקו מדריד  32 2009/2010  ליונל מסי  ברצלונה  34 2010/2011  כריסטיאנו רונאלדו  ריאל מדריד  40 2011/2012  ליונל מסי  ברצלונה  50 2012/2013  ליונל מסי  ברצלונה  46 2013/2014  כריסטיאנו רונאלדו  ריאל מדריד  31 2014/2015  כריסטיאנו רונאלדו  ריאל מדריד  48 2015/2016  לואיס אלברטו סוארס  ברצלונה  40 2016/2017  ליונל מסי  ברצלונה  37 2017/2018  ליונל מסי  ברצלונה  34 2018/2019  ליונל מסי  ברצלונה  36 2019/2020  ליונל מסי  ברצלונה  25 2020/2021 ליונל מסיברצלונה302021/2022 כרים בנזמהריאל מדריד272022/2023 רוברט לבנדובסקיברצלונה232023/2024 ארטם דובביקז'ירונה242024/2025 קיליאן אמבפהריאל מדריד31

שיאי שחקנים
מלכי השערים בכל הזמנים
נכון ל-19 באפריל 2024

דירוגמדינהשםמועדוניםשניםשעריםהופעותממוצע שערים למשחק1ליונל מסיברצלונה2004–202147452012כריסטיאנו רונאלדוריאל מדריד2009–20183112923תלמו סארהאתלטיק בילבאו1940–19552512784כרים בנזמהריאל מדריד2023–20092384395הוגו סאנצ'סאתלטיקו מדריד, ריאל מדריד וראיו ואיקאנו1981–19942343476ראול גונזלסריאל מדריד1994–20102285507,
,
,אלפרדו די סטפנוריאל מדריד, אספניול1966-19532274310.58ססאר רודריגס אלברסגרנדה, ברצלונה, קולטורל לאונסה ואלצ'ה1939–19552233539קיניספורטינג חיחון וברצלונה1970–198721944810פהיניוסלטה ויגו, ריאל מדריד ודפורטיבו לה קורוניה1943–1956210278

שיאני ההופעות
נכון ל-22 במאי 2021
דירוגמדינהשםמועדוניםשניםהופעותשערים1אנדוני זוביזרטהאתלטיק בילבאו, ברצלונה וולנסיה1981–199862202חואקין סאנצ'סריאל בטיס, ולנסיה ומאלגה2001–2013  2015–2023622763ראול גונזלסריאל מדריד1994–20105502284אוסביו סקריסטןריאל ואיאדוליד, אתלטיקו מדריד, ברצלונה וסלטה ויגו1983–2002543365פרנסיסקו בויוסביליה וריאל מדריד1980–199754206מנולו סאנצ'יסריאל מדריד1983–2001523327ליונל מסיברצלונה2004–20215204748ראול גרסיהאוססונה, אתלטיקו מדריד, אתלטיק בילבאו2004–20245141029איקר קסיאסריאל מדריד1999–2015510010סרחיו ראמוססביליה, ריאל מדריד2003–202150874

קישורים חיצוניים



הערות שוליים

ספרד
קטגוריה:תחרויות כדורגל בספרד